ЛэжьакIуэхэм я хуитыныгъэр хъумэным трагъащIэ
КъБР-м и Профсоюзхэм я унэм дыгъэгъа- зэм и 1 — 2-хэм щекIуэ-кIащ Кавказ Ищхъэрэ федеральнэ округым и щIыналъэ профсоюз организацэхэм IэнатIэ Iу-тым и хуитыныгъэр хъумэнымкIэ я лэжьыгъэм теухуа семинар-зэIу- щIэ. Абы кърихьэлIахэм, къыщыпсэлъахэм яхэтащ КИФЩI-м и щIыналъэ профсоюз зэгухьэныгъэхэм я унафэщIхэр, профсоюз организацэхэм хуитыныгъэмкIэ я инспекторхэр.
Республикэм и Профсоюз организацэхэм я зэгухьэныгъэм и унафэщI Амщокъуэ ФатIимэт зэIущIэр къыщызэIуихым жиIащ:
— Си гуапэщ зыпэрыт Iуэхум фIыуэ хэзыщIыкI куэд къызэрызэхуэсар, лэжьыгъэмкIэ щыIэ хуитыныгъэхэр хъумэным хуэгъэзауэ зэфIаххэм тепсэлъыхьыну, зэчэнджэщыну. Мыпхуэ-дэу дызэрыIыгъыу, Урысей Федерацэм и профсоюз щхьэхуитхэм ящыщ ди лэжьэгъу нэхъыжьхэм дапыщIауэ дызэдэмылажьэмэ, профсоюз Iуэхум зедгъэубгъунымрэ едгъэфIэкIуэнымрэ тхузэфIэкIынукъым, — жиIащ Амщокъуэ ФатIимэт.
Семинар-зэIущIэм къыщыпсэлъащ Урысейм и Профсоюз щхьэхуитхэм я федерацэм и секретарь, лэжьыгъэмрэ социальнэ зэхущытыкIэхэмкIэ академием и проректор, лэжьыгъэм теухуа хуитыныгъэмкIэ кафедрэм и унафэщI, Урысейм щIыхь зиIэ и юрист Гладков Николай.
ХьэщIэм зэIущIэм хэтахэр щигъэгъуэзащ лэжьыгъэмкIэ законодательствэм, нэхъ мащIэу ят улахуэм теухуа гугъуехьхэм, нэгъуэщIхэми. ЗэIущIэм хэтхэр нэхъ зыгъэпIейтейуэ зыщIэупщIахэми жэуап яритащ Гладков Николай.
ЗэIущIэм къыщыпсэлъащ ЦIыхум и хуитыныгъэхэмкIэ уполномоченнэу КъБР-м щыIэ Зумакулов Борис, КъБР-м ЛэжьыгъэмкIэ, цIыхухэр IэнатIэ-
кIэ къызэгъэпэщынымрэ социальнэ дэIэпыкъуныгъэмкIэ и министерствэм, республикэм ЛэжьыгъэмкIэ и къэрал инспекцэм, КъБР-м и прокуратурэм я лIыкIуэхэр.
Семинар-зэхуэсыр иухащ Кавказ Ищхъэрэ федеральнэ округым и щIыналъэ профсоюз зэгухьэныгъэхэм я ассоциацэм и зэIущIэкIэ.
Дыгулыбгъу Женя.
